SVIBANJ,4.5.2020.

**NJEM:**datoteka je priložena

**PID:**Travnjak-izvanučionička nastava

-današnji zadatak je jednostavan. Prošetat ćete i potražiti biljke za svoj herbarij.

-upute za herbarij:

Za početak ćemo naučiti što je uopće herbarij. To je je zbirka prešanoga sušenog bilja. Biljke se lijepe na listove papira (herbarijske arke) i razvrstavaju po vrstama, rodovima i porodicama. Vi ćete sami odabrati da li ćete svoje biljke lijepiti u neku bilježnicu ili na papir koji ćete potom složiti u mapu.

Kao pravi prirodoslovac, obuci komotniju odjeću i obuću, a od pribora svakako ponesi mali nožić ili lopaticu, stare novine, mapu s tvrdim koricama, bilježnicu, olovku.Kada biljku izvadiš i očistiš od zemlje(ako ne uspiješ izvaditi i korijen,nema veze), potrebno ju je nježno rasporediti na novinski papir koji će poslužiti za upijanje vlage, a između krutih korica mape zadržat će lijep oblik.Kako bi na licu mjesta na novinama napisao naziv biljke, a u bilježnicu osim naziva, stavio gdje je i kada biljka ubrana. Kada dođeš kući, još nema odmora. Naime, biljke iz mape treba prebaciti na svježe novinske papire. Dobro je da između biljaka minimalno bude dupli novinski papir. Da bi se biljke kvalitetno posušile, potrebno je svakodnevno mijenjati upijajuće papire tijekom 5-6 dana.Sada slijedi završni dio. Suhu biljku prebaci na veći, deblji bijeli papir i pričvrsti je manjim trakicama selotejpa. Nakon toga treba na prazan prostor zalijepiti etiketu koja sadrži sljedeće podatke, za primjer je uzet maslačak.

|  |  |
| --- | --- |
| **Naziv biljke:** | Maslačak |
| **Stanište:** | livada |
| **Datum:** | 04.05.2020. |
| **Sabrala:** | Petra |

-herbarij treba biti gotov i spreman za pregled do 25.5.2020.

-**ocjene:**5 biljaka:dovoljan(2)

 6 ili 7 biljaka:dobar(3)

 8 ili 9 biljaka:vrlo dobar(4)

 10 i više biljaka:odličan(5)

**HJ:** Književni jezik i zavičajni govor – vježbanje

**-**danas cijeli dan imamo kreativnost u zadacima. U svoje bilježnice žete smisliti pjesmicu na kajkavskom narječju(mora imati minimalno pet stihova,broj kitica sami odlučite).

**LK:**Linijski istanjena masa-Cvijet

-otići ćete kod tate u garažu i posuditi malo žice od koje žete oblikovati cvijet. Nemojte zaboraviti na listove,latice.

**SR:**Majčin dan

-ovu nedjelju obilježavamo Majčin dan. Prošećite prirodom i uberite u nedjelju mami cvijet. Ukoliko padne kiša,poklonite joj svoj cvijet od žice. Nemojte zaboraviti na čestitku!

**PRILAGOĐENENI PROGRAM**

Svi zadaci su isti kao i za redovni program,osim hrvatskog jezika(napisati 5 rečenica o proljeću i to mi zajedno sa likovnim radom poslikati i poslati do srijede)

Ocjene za herbarij: 5 biljaka:dovoljan(2)

 6 biljaka:dobar(3)

 7 biljaka:vrlo dobar(4)

 8 i više biljaka:odličan(5)